Pasvalio rajono savivaldybės administracijos

direktorius

Įsakymas

Dėl pasvalio rajono savivaldybės administracijos ĮSLAPTINTOS INFORMACIJOS RYŠIŲ IR INFORMACINĖS SISTEMOS nuostatų patvirtinimo

2020 m. vasario 25 d. Nr. DV-128

Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Įslaptintos informacijos ryšių ir informacinių sistemų steigimo ir įteisinimo taisyklių, patvirtintų Lietuvos Respublikos Vyriausybės 2018 m. rugpjūčio 13 d. nutarimu Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“, 2 ir 5 punktais:

1.	Tvirtinu Pasvalio rajono savivaldybės administracijos įslaptintos informacijos ryšių ir informacinės sistemos nuostatus (pridedama).

2.	Pavedu Bendrojo skyriaus vyresniajam specialistui Andriui Pagojui įsakymo vykdymo kontrolę.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius	Povilas Balčiūnas

PATVIRTINTA

Pasvalio rajono savivaldybės administracijos

direktoriaus 2020 m. vasario 25 d.

įsakymu Nr. DV-128

pasvalio rajono savivaldybės administracijos ĮSLAPTINTOS INFORMACIJOS RYŠIŲ IR INFORMACINĖS SISTEMOS NUOSTATAI

I	SKYRIUS

BENDROSIOS NUOSTATOS

1.	Pasvalio rajono savivaldybės administracijos įslaptintos informacijos ryšių ir informacinės sistemos nuostatai (toliau – Nuostatai) reglamentuoja Pasvalio rajono savivaldybės administracijos įslaptintos informacijos ryšių ir informacinės sistemos (toliau – Savivaldybės administracijos ĮIRIS) tikslą, pagrindines funkcijas ir uždavinius, organizacinę, informacinę ir funkcinę struktūras, duomenų teikimo, naudojimo, netikslių, klaidingų, neišsamių duomenų taisymo tvarką, Savivaldybės administracijos ĮIRIS duomenų saugos nuostatas, finansavimą, modernizavimo ir likvidavimo tvarką.

2.	Nuostatuose vartojamos sąvokos atitinka sąvokas, įtvirtintas Lietuvos Respublikos valstybės ir tarnybos paslapčių įstatyme.

II	SKYRIUS

Teisės aktai, kuriais vadovaujantis steigiama ir tvarkoma Savivaldybės administracijos ĮIRIS, Savivaldybės administracijos ĮIRIS Tikslas, UŽDAVINIAI IR FUNKCIJOS

3.	Savivaldybės administracijos ĮIRIS steigimo pagrindas – Lietuvos Respublikos valstybės ir tarnybos paslapčių įstatymo 41 straipsnio 1 dalis.

4.	Savivaldybės administracijos ĮIRIS steigiama ir tvarkoma vadovaujantis Lietuvos Respublikos valstybės ir tarnybos paslapčių įstatymu, Įslaptintos informacijos ryšių ir informacinių sistemų steigimo ir įteisinimo taisyklėmis, patvirtintomis Lietuvos Respublikos Vyriausybės 2018 m. rugpjūčio 13 d. nutarimu Nr. 820, Įslaptintos informacijos ryšių ir informacinių sistemų saugumo reikalavimų aprašu, patvirtintu Lietuvos Respublikos Vyriausybės 2019 m. sausio 16 d. nutarimu Nr. 40-1 ir kitais teisės aktais, reglamentuojančiais veiklos sritis, kurių informaciją numatoma tvarkyti Savivaldybės administracijos ĮIRIS.

5.	Savivaldybės administracijos ĮIRIS tikslas – sudaryti sąlygas apdoroti įslaptintą informaciją, žymimą slaptumo žyma „Riboto naudojimo“ (toliau – įslaptinta informacija) informacinių technologijų priemonėmis ir užtikrinti apdorojamos įslaptintos informacijos apsaugą.

6.	Savivaldybės administracijos ĮIRIS uždaviniai – užtikrinti Savivaldybės administracijos ĮIRIS apdorojamos ir (arba) perduodamos įslaptintos informacijos slaptumą, vientisumą, autentiškumą, prieinamumą teisėtiems įslaptintos informacijos naudotojams.

7.	Savivaldybės administracijos ĮIRIS pagrindinės funkcijos – atlikti įslaptintos informacijos apdorojimą, panaudojant informacinių technologijų pagrindu veikiančios infrastruktūros visumą, kurią sudaro kompiuteriai, išoriniai įrenginiai ir programinė įranga.

III	SKYRIUS

ĮIRIS ORGANIZACINĖ STRUKTŪRA

8.	Savivaldybės administracijos ĮIRIS steigėjas, valdytojas ir tvarkytojas – Pasvalio rajono savivaldybės administracija, Vytauto Didžiojo a. 1, LT-39143 Pasvalys.

9.	Pasvalio rajono savivaldybės administracija, kaip ĮIRIS steigėjas, atlieka šias funkcijas:

9.1.	rengia, derina ir tvirtina Savivaldybės administracijos ĮIRIS nuostatus;

9.2.	skiria Savivaldybės administracijos ĮIRIS funkcionavimui užtikrinti reikalingus finansinius ir kitus išteklius;

9.3.	sprendžia Savivaldybės administracijos ĮIRIS pokyčių, apimančių ir Savivaldybės administracijos ĮIRIS modernizavimą, klausimus.

10.	Pasvalio rajono savivaldybės administracija, kaip ĮIRIS valdytojas, atlieka šias funkcijas:

10.1.	jei reikia, skiria Savivaldybės administracijos ĮIRIS saugos įgaliotinį, administratorių ir jų pavaduotojus;

10.2.	skiria Savivaldybės administracijos ĮIRIS tvarkytoją (toliau – Tvarkytojas);

10.3.	rengia, derina ir tvirtina Savivaldybės administracijos ĮIRIS specifikaciją, tvirtina Savivaldybės administracijos ĮIRIS saugos dokumentus;

10.4.	užtikrina Savivaldybės administracijos ĮIRIS saugumo reikalavimų įgyvendinimą;

10.5.	nagrinėja ir vertina Tvarkytojo siūlymus dėl Savivaldybės administracijos ĮIRIS veiklos tobulinimo;

10.6.	vykdo Savivaldybės administracijos ĮIRIS kūrimo ir modernizavimo darbus.

11.	Tvarkytojas atlieka šias funkcijas:

11.1.	rengia Savivaldybės administracijos ĮIRIS specifikaciją;

11.2.	užtikrina techninį Savivaldybės administracijos ĮIRIS ar atskirų jos komponenčių, posistemių funkcionavimą ir valdymą;

11.3.	įgyvendina administracines, technines, programines ir organizacines Savivaldybės administracijos ĮIRIS saugumui naudojamas apsaugos priemones Savivaldybės administracijos ĮIRIS ar atskirose Savivaldybės administracijos ĮIRIS dalyse, posistemiuose;

11.4.	užtikrina Savivaldybės administracijos ĮIRIS saugumui naudojamų apsaugos priemonių funkcionavimą ir valdymą;

11.5.	Savivaldybės administracijos ĮIRIS steigėjo pavedimu vykdo Savivaldybės administracijos ĮIRI kūrimo ir modernizavimo darbus;

11.6.	moko Savivaldybės administracijos ĮIRIS naudotojus naudotis jiems skirta Savivaldybės administracijos ĮIRIS technine ir programine įranga.

12.	Tvarkytojas turi teisę gauti informaciją, reikalingą nustatytoms funkcijoms vykdyti, dalyvauti posėdžiuose ir susitikimuose, kurie tiesiogiai susiję su funkcijomis ar skirtomis užduotimis, pagal kompetenciją bendradarbiauti su Lietuvos Respublikos valstybės institucijomis. Tvarkytojas gali turėti ir kitų teisės aktų suteiktų teisių.

13.	Tvarkytojas atsako, kad Savivaldybės administracijos ĮIRIS būtų naudojama Savivaldybės administracijos ĮIRIS saugos dokumentuose nurodytomis sąlygomis ir tik leidimo naudoti Savivaldybės administracijos ĮIRIS galiojimo laikotarpiu.

14.	Savivaldybės administracijos ĮIRIS naudotojų sąrašą sudaro ir tvarko Savivaldybės administracijos ĮIRIS saugos įgaliotinis.

15.	Prieš pradedant dirbti Savivaldybės administracijos ĮIRIS aplinkoje, Savivaldybės administracijos ĮIRIS naudotojai turi būti išmokyti dirbti su Savivaldybės administracijos ĮIRIS programine ir technine įranga.

16.	Savivaldybės administracijos ĮIRIS duomenų iš duomenų teikėjų negauna ir duomenų gavėjams neteikia.

17.	Asmens duomenys Savivaldybės administracijos ĮIRIS netvarkomi.

IV	SKYRIUS

Savivaldybės administracijos ĮIRIS INFORMACINĖ STRUKTŪRA

18.	Savivaldybės administracijos ĮIRIS apdorojami Savivaldybės administracijai tiesiogiai raštu arba gauti elektroninėse laikmenose įslaptinti dokumentai bei Savivaldybės administracijos ĮIRIS rengiamų įslaptintų dokumentų projektai ir/ar dokumentai.

19.	Savivaldybės administracijos ĮIRIS apdorojama įslaptinta informacija, kurios aukščiausia slaptumo žyma „Riboto naudojimo“.

20.	Savivaldybės administracijos ĮIRIS nėra prijungta prie jokių kompiuterių ir elektroninių ryšių tinklų, duomenys iš valstybės informacinių sistemų, valstybės ir (arba) žinybinių registrų, kitų ĮIRIS ir (arba) informacinių sistemų neteikiami.

21.	Savivaldybės administracijos ĮIRIS įslaptintos informacijos apdorojimo procesų rezultatai:

21.1.	parengti įslaptinti dokumentai;

21.2.	įkelti įslaptinti dokumentai.

V	SKYRIUS

Savivaldybės administracijos ĮIRIS FUNKCINĖ STRUKTŪRA

22.	Savivaldybės administracijos ĮIRIS sudaro šios posistemės:

22.1.	įslaptintos informacijos duomenų apdorojimo posistemė, skirta duomenų tvarkymui, projektų rengimui;

22.2.	įslaptintos informacijos duomenų įkėlimo ir iškėlimo posistemė, skirta duomenų įkėlimui ir iškėlimui;

22.3.	įslaptintos informacijos duomenų apsaugos nuo kenksmingos programinės įrangos posistemė, skirta duomenų apsaugai nuo kenksmingos programinės įrangos;

22.4.	įslaptintos informacijos duomenų atsarginių kopijų darymo ir prarastų duomenų atkūrimo posistemė, skirta duomenų atsarginių kopijų darymui ir prarastų duomenų atkūrimui;

22.5.	įvykių ir veiksmų registravimo posistemė, skirta įvykių ar veiksmų, atliktų Savivaldybės administracijos ĮIRIS registravimui;

22.6.	administravimo ir naudotojų prieigos teisių nustatymo posistemė, skirta Savivaldybės administracijos ĮIRIS administravimui ir naudotojų prieigos prie Savivaldybės administracijos ĮIRIS teisių nustatymui.

23.	Savivaldybės administracijos ĮIRIS elektroninių paslaugų neteikia, sujungimų su kitomis ĮIRIS nėra.

VI	SKYRIUS

Savivaldybės administracijos ĮIRIS DUOMENŲ TEIKIMO IR NAUDOJIMO, NETIKSLIŲ, KLAIDINGŲ, NEIŠSAMIŲ DUOMENŲ TAISYMO TVARKA

24.	Savivaldybės administracijos ĮIRIS paruošti dokumentai teikiami vadovaujantis Lietuvos Respublikos valstybės ir tarnybos paslapčių įstatymu ir kitais teisės aktais.

25.	Savivaldybės administracijos ĮIRIS paruošti dokumentai teikiami neatlygintinai.

26.	Klaidingi, netikslūs, neišsamūs Savivaldybės administracijos ĮIRIS duomenys taisomi arba Tvarkytojo iniciatyva, arba gavus prašymą, pateiktą Tvarkytojui raštu tiesiogiai, paštu arba elektroniniu būdu, ir jį pagrindžiančius dokumentus.

27.	Tvarkytojas, gavęs informaciją apie perduotus klaidingus, netikslius, neišsamius Savivaldybės administracijos ĮIRIS duomenis, privalo per 5 darbo dienas nuo netikslumų nustatymo dienos pateiktą informaciją patikrinti. Jai pasitvirtinus, ištaisyti klaidingus, netikslius, neišsamius Savivaldybės administracijos ĮIRIS duomenis. Apie ištaisytus klaidingus duomenis Tvarkytojas ne vėliau kaip per 5 darbo dienas nuo atliktų ištaisymų dienos raštu informuoja duomenų gavėjus, jog jiems buvo perduoti klaidingi duomenys ir perduoda tikslius duomenis.

VII	SKYRIUS

Savivaldybės administracijos ĮIRIS DUOMENŲ SAUGA

28.	Už Savivaldybės administracijos ĮIRIS duomenų saugą pagal kompetenciją atsako Savivaldybės administracijos ĮIRIS valdytojas, Tvarkytojas, Savivaldybės administracijos ĮIRIS saugos įgaliotinis ir jo pavaduotojai, Savivaldybės administracijos ĮIRIS administratorius ir jo pavaduotojai, Savivaldybės administracijos ĮIRIS naudotojai.

29.	Savivaldybės administracijos ĮIRIS duomenų sauga kompleksiškai užtikrinama organizacinėmis, techninėmis, technologinėmis, metodinėmis ir kitomis priemonėmis, vadovaujantis reikalavimais, nustatytais personalo patikimumui, įslaptintos informacijos administravimui, fizinei apsaugai, įslaptintų sandorių saugumui, įslaptintos informacijos ryšių ir informacinių sistemų saugumo užtikrinimui.

30.	Savivaldybės administracijos ĮIRIS apdorojamos įslaptintos informacijos saugumas užtikrinamas vadovaujantis Lietuvos Respublikos valstybės ir tarnybos paslapčių įstatymu, Lietuvos Respublikos Vyriausybės 2018 m. rugpjūčio 13 d. nutarimu Nr. 820, Lietuvos Respublikos Vyriausybės 2019 m. sausio 16 d. nutarimu Nr. 40-1 ir kitais teisės aktais, reglamentuojančiais įslaptintos informacijos administravimą ir apsaugą, bei Savivaldybės administracijos ĮIRIS valdytojo patvirtintais saugos dokumentais: ĮIRIS specifiniu saugumo reikalavimų aprašu, ĮIRIS saugumo valdymo procedūrų aprašu, ĮIRIS rizikos analizės ataskaita, ĮIRIS saugumo reikalavimų įgyvendinimo patikrinimo ataskaita.

31.	Savivaldybės administracijos ĮIRIS naudotojų duomenys saugomi Savivaldybės administracijos ĮIRIS naudotojų paskyros kataloguose tol, kol egzistuoja Savivaldybės administracijos ĮIRIS naudotojo paskyra. Duomenys ištrinami paskyrą panaikinus.

32.	Savivaldybės administracijos ĮIRIS archyvas nesudaromas, duomenys nėra kaupiami.

VIII	SKYRIUS

ĮIRIS FINANSAVIMAS

33.	Savivaldybės administracijos ĮIRIS finansuojama Lietuvos Respublikos valstybės biudžeto ir kitų teisėtų finansinių šaltinių lėšomis.

IX	SKYRIUS

ĮIRIS MODERNIZAVIMAS IR LIKVIDAVIMAS

34.	Savivaldybės administracijos ĮIRIS modernizuojama ir likviduojama Lietuvos Respublikos įstatymų ir kitų teisės aktų nustatyta tvarka. Sprendimą dėl Savivaldybės administracijos ĮIRIS likvidavimo ar modernizavimo priima Savivaldybės administracijos ĮIRIS steigėjas.

35.	Likvidavus Savivaldybės administracijos ĮIRIS, jos duomenys gali būti perduodami kitai informacinei sistemai, sunaikinami arba perduodami valstybės archyvams teisės aktų nustatyta tvarka.

X	SKYRIUS

BAIGIAMOSIOS NUOSTATOS

36.	Už Nuostatų ir kitų teisės aktų, nustatančių įslaptintos informacijos pažeidimus, pažeidėjai atsako teisės aktų nustatyta tvarka.

37.	Nuostatų pakeitimai derinami ir tvirtinami teisės aktų nustatyta tvarka.

_____________________________________

SUDERINTA

Nacionalinio kibernetinio saugumo centro

prie Krašto apsaugos ministerijos

2020-02-21 raštu Nr. (4.1) 6K-119